quote:Kergem käigukast ja esidiffer ning vaakumis valmistatud iste ja paneelid ning ongi maagiline 500kg käes
Ei, siis oleks juba alakaalus...
Tore, kui video meeldis. Nüüd oleks järgmine samm ette kujutada, kui samasuguseid lastakse korraga lahti 10 tk.
Ja siis võiks juba Bauska EM-i etappi vaatama tulla. See videos olnud bagi oli 1,6 klassi masin (2x750 tsiklimootorit).
Võistlustel on 3 klassi- peale 1,6-ste. veel 4,0 liitrised ja junior bagi 0,6 liitrised. Igas klassis olenevalt võistlusest 20-40 osalejat...
Võistlusbagi VW 1600 4wdMa kujutan ette küll seda kahe tsikklimootoriga bagi kontseptsiooni, kuid näha tahaks ikka mismoodi see lahendatud on.
Mul on selle pealtvaatamisega selline tüütu jama.. olen kunagi harrastanud ka motokrossi ja nüüd on mul väga raske pealt vaadata, kuidas tsikklitega üksteist taga aetakse ..teeb närviliseks, rahutuks
Kardan, et bagide võistlusega oleks sama jama.. võib-olla on see kadedus
Ma ei oska seda nähtust kirjeldada ..täna käisin Baltic Bolt`is ostlemas ja nägin kogemata seal Autolehte, milles oli sellest samast 500CZ bagist juttu.. tundus, et oligi minu oma, sest värvilahendus oli täpselt see, mis ma kunagi väiksena sellele ise tekitasin. Müsteerium igatahes, et seesama masin just nüüd täna minu vaatevälja ilmus peale väga paljusid aastaid - deja vu vist
Üsnagi ebaoluline jutt tuli mul, aga kui kedagi peaks huvitama, siis seal oli juttu vist mitu lehte bagide kohta ..võrreldi seda 500CZ-i ja vist teine oli mingi KTM-i bagi
Võistlusbagi VW 1600 4wdUus kütusepaak sai ka paika. Eelmisel sai 5 aastane homologatsioon läbi. Et ruumi kokku hoida, siis ehitasin kütusepumba ja ka rõhuregulaatori mõlemad kütusepaaki sisse. Rõhuregulaatori tagasivool on tervenisti paagis. Välja tuleb vaid üks voolik, mis läheb otse kütuselatti. Ainsaks puuduseks on, et pumba rikke korral, ei käi pumba vahetus eriti kiiresti, kuid kütusepumba rikked pole just sagedased asjad...
quote: quote:bagiauto: Ega võidusõidu autos ei peagi mugav olema.
Tegelikult ikka peab küll. Mitte tavaauto mõistes, aga oma töösituatsioonis peab olema mugav.
Nõus, saigi mõeldud, et tavaauto mõistes mitte. Tegelikult sai selle bagi juures isteasendiga päris palju vaeva nähtud- seekord sai iste pandud rohkem püsti.
Raami projekteerimisel mängisime isteasendi ja auto detailide asenditega palju. Sai istutud võimalikult ette (jalad võimalikult vastu roolikarpi jne.) Sellest kujunes välja kaarte asukoht ja kõik olulised muud sõlmpunktid.
Siin paar udust näidet kuidas sai raami CAD-is läbi joonestatud (Sama moodi sai tehtud kõigi detailidega), siin kõrvuti ka juba varemalt ehitatud bagide raami joonised (need siis lahenduseni jõudmiseks vajalikud vahejoonised, ehk "must materjal"):
Võistlusbagi VW 1600 4wdEile sai siis stendis käidud... Oli veidi jama bagi pinki panemisega, kuid õnneks asi ikka laabus kuidagi.
Bagi mootor sai igatahes umbes hommiku 8-st. kuni kella 4-jani õhtul tuld igal mõeldaval pöördel ja koormusel.
Lõpptulemus sai selline (eks iga stend eksib mingis suunas, seepärast ei ütle, et see absoluutne tõde on, kuid sellised numbrid tulid):
Kuna detonatsioon on kole asi (ja sellel mootoril müra pärast seda raske täpselt kuulata, ning päris elus võivad ka muud tingimused muutuda), siis sai momendil kõige võimsamast tõmbest süüdet veidi tagasi keeratud. Sellest siis see paar hj ja Nm madalam graafik. Nüüd jääb vaid loota, et see mootor selle valu vastu ka peab...
Sai tehtud ka eelnevalt lubatud katse. Tõmme 60mm lisadrosselitega. Kui kõik oli lõplikult stenditud, panime 60mm drosselite pikendused lisaks.
Järgnevalt siis võrdlusena graafikud ilma ja lisadrosselitega:
nagu näha, siis 5000-6000 vahel tekkis pea 30 Nm suurune lisa. 4000-5000 vahel isegi rohkem. Nii palju mina küll ei oodanud. Lisaks peab veel ütlema, et see sai mõõdetud sama kütusekogusega, mis oli ilma lisadrosseliteta. Ehk siis segu läks neis kohtades, mis väände paranemist näitasid ikka väga lahjaks. Kui segu pikkade trompetite jaoks paika panna võiks võibolla veel midagi juurde saada... Kokkuvõtteks oleks see lisadrosselite teema täitsa aretamist väärt. Pikkadel talveõhtutel natuke nokitsemist ja rahakogumist ja võiks uuesti stendi minna...
Kuna pühapäeval on esimene võistlus ja auto käitumisest puudus igasugune teadmine, siis läksime veel samal õhtul väiksele proovisõidule, mis joonistas esimese 3 ringi jooksul küll näole püsiva rahuloleva irve, kuid seejärel jäi millegipärast alles ainult esivedu
Põhjus oli selline:
Lotus Espiritil need diffrivõllid peavad vastu, 530 kg. bagil ei pea...
Võistlusbagi VW 1600 4wdEsimene võidusõit tehtud. Sõita sai 4 ringi ajasõitu, kus ei võtnud liigseid riske ja sai natuke auto käitumist selgemaks. Juhitavus on igatahes hea. Aeg tuli neljas ( 9 võistleja seas). Minu parim aeg tuli 2 ringilt. Esimest ringi ei mõõdetud ja 2 viimast läksid ees taaruva konkurendi nahka (ju tal mingid tehnilised probleemid olid ja selline see sport ongi). Esimeses koos stardis sain siis teise ritta esimesena stardikohta valima. Kõik oli tore, kuni stardimomendini. Korraks hakkas bagi nagu astuma, kuid siis oli tunda, et üks tagumine diffrivõll tõenäoliselt jälle pooleks. Hakkas kõvasti vasakule kiskuma... Lasin gaasi järgi, kuid üritasin ikka edasi veereda, kuna stardis seisma jääda on ohtlik (taganttulijate pärast). Mõne hetke pärast käis kõva kolakas ja kogu lugu. Tagumine startija oligi mu tolmus ülesse leidud. Seekord siis läks tagumine vasak diffrivõll (see oli nüüd täiesti uus, tagavara diffri seest). Lisaks tagumine kiige ja uus amort (täiesti tükkideks-äkki mõne klapi veel saab...). Ühesõnaga minimaalse sõiduga sai tekitatud maksimaalsed kahjud
Võistlusbagi VW 1600 4wdMõnedel spordialadel murdub võistlejal jalg või käsi või hakkab naistel habe kasvama - meil on põhiliselt rahalised kaotused ehk peaasi, et ise terve ja selline meie ala juba on.
Võistlusbagi VW 1600 4wdJep, nii ta on. Jupid saab uued osta. Aga jama mul nende võllidega , mis murduvad. Mõõte muuta ei saa. Materjal on võimalik valida lennunduse kvaliteediga. Aga kas sellest aitab? Probleemiks on see, et see nn. pendelvõll on jube jäik asi. Enne keeras taga VW originaalveovõllid kõik kõveraks (16 tk. kahe bagi kohta). Nüüd on kõige nõrgem koht diffrist välja tulev võll. Õnnetuseks on see võll üks tükk koos hammasrattaga. Teistpidi teha ka kuidagi ei saa.
Võistlusbagi VW 1600 4wdPildilt pole väga hästi näha aga tundub et võll on seest tühi- kuldsete kätega mehed nagu te seal ilmselgelt olete, kui teeksite uued võllid seest täis, oleks tugevust ka juures. Kas see on kindel et külgepidi midagi ei vääna seda võlli?
Lisaks- kui pärast nuute näha olev treitud soon tegemata jätta, see annaks ka tugevust juurde, seda enam et alles jääv materjal asub tsentrist ka võimalikult kaugel. Mis materjalist olemasolevad võllid tehtud on?
quote:Pildilt pole väga hästi näha aga tundub et võll on seest tühi- kuldsete kätega mehed nagu te seal ilmselgelt olete, kui teeksite uued võllid seest täis, oleks tugevust ka juures. Kas see on kindel et külgepidi midagi ei vääna seda võlli?
Lisaks- kui pärast nuute näha olev treitud soon tegemata jätta, see annaks ka tugevust juurde, seda enam et alles jääv materjal asub tsentrist ka võimalikult kaugel. Mis materjalist olemasolevad võllid tehtud on?
Jah, võll on seest tühi- see mõjutab selle võlli tugevust üsna vähe (arvutan üle ja annan teada palju täpselt)
Selge on ka see, et nuut on lõpetatud soonega, mis on väga suur pinge kontsentraator (mina seda nii poleks teinud). Muide nendel võllidel, mis viimati sisse panime, treisime sellele soonele raadiused. Viimane kord läks võll pooleks mitte soone sellest küljest, kus raadiuse tegime, vaid otse nuudi tagant.
Kogu see differ on tehtud ühe inglise firma poolt, mis teebki võidusõiduks suurhõõrde diffreid. Kõige suurem probleem ongi tõenäoliselt materjalis.
Rääkisin juba selle firmaga, kes need tegi ja nad on nõus tegema uued minu jooniste järgi. Lisaks veel palju kvaliteetsemast materjalist. Ise neid teha keeruline, kuna tegu pole lihtsalt võlliga, vaid selle otsas veel hammasratas (hea võlli materjal ei sobi hästi hammasrattaks ja hea hammasratta materjal pole kõige parem võlliks ). Võlli saaks tervenisti teha 32 mm läbimõõduga, ainult tuleks teha sama jäme nuut. Lisan siia veel joonise selle tagadiffri ristlõikest (materjaliks tuleb nüüd tõenäoliselt s156):
30.04.2014 at 23:11
1 edit. Last edited 30.04.2014 at 23:14 by bagiauto
Võistlusbagi VW 1600 4wdNuut-nuudiks, hammasratta osa on keerulisem teha. Uddeholmi materjale oleme enne ka kasutanud, kuid päris seda, mis vaja, ma seekord ei leidnud. Uddeholm ju rohkem tööriista materjali müüja.
Arvutasin palju tuleb erinevus polaartugevusmomendis 32 mm täisvõlli ja sama välisläbimõõduga ja 12mm siseavaga võlli vahel. Erinevus tuleb 2%. Ehk siis täisvõll on 2% tugevam (kui materjalid samad). Ühesõnaga otsustavat vahet pole.
Võistlusbagi VW 1600 4wdPildi järgi tundus sisemine ava natuke ehk isegi suurem aga kui see on tõesti ainult 12mm siis on 2% (nõks isegi alla) loogiline. Muidugi nüüd on lihtne, tuleb teha paremast materjalist ja loota et jääb pidama.
Kas see 32 on nuutidega osa läbimõõt või läbimõõt madalamaks treitud soone juurest?
Kui soone juurest, siis huvitaks nuudi osa läbimõõt ka, arvutasin et välisläbimõõdu suurendamisel annab iga mm juba olulise tugevuse kasvu- 33mm 12%, 34mm 22% ja 35 31% aga ilmselt pole see nagunii piisav, kui praegu nagu kõrsikud murduvad. Teine variant on et keerad jõudu maha.